Kamampuan obah kanthi cepet uga narik kawigatèn èlmuwan. Kanggo obah, anggang-anggang ngenet lumahing banyu mawa pasangan sikil tengahé tanpa nembus lumahing banyu, mbentuk cekungan ing lumahing banyu. Cekungan iki cukup jero kanggo nyurung awak srangga maju. Saliyané iku, sapérangan indhividu bisa migunakaké sewiwi sing sok-sok diduwèni srangga iki. Jroning kahanan urip kurang nguntungaké, anggang-anggang akèh-akèhé ora duwé sewiwi.[6]